
Keel ja kirjandus
Keele ja kirjanduse valdkonda kuuluvad järgmised õppeained: eesti keel, kirjandus.
Kursused õppeainete kaupa on järgmised:
1) eesti keel – 10 kursust: „Teksti keel ja stiil“, „Avalik esinemine ja väitlus” „Praktiline eesti keel 1“, “ „Meedia ja mõjutamine 1“, „Praktiline eesti keel 2“, „Meedia ja mõjutamine 2“, „Praktiline eesti keel 3“,  „Keel ja ühiskond“, „Praktiline eesti keel 4“, „Praktiline eesti keel 5“;
2) kirjandus – 5 kursust: „Õppetunnid minevikust“, „Pärimus ja kirjandus“, „Kirjanduse keel - ajastud, voolud ja žanrid kirjanduses“, „Identiteet ja eesti kirjandus”, „Kirjandus ja ühiskond“.
Emili kooli eesti keele ja kirjanduse õppekava toetab õpilaste üldpädevuste arengut. Eesti keele ja kirjanduse õppeainetes rõhutatakse suhtlemis- ja eneseväljendusoskuste arendamist, toetades sellega nii keelelist kui ka sotsiaalset pädevust (kultuuripärandi väärtustamine, keele- ja kirjandusteadmiste omandamine). Oluline osa on lugemis-, kirjutamis- ja analüüsioskuste arendamisel ning isiksuse ja väärtuste kujundamisel, mis aitavad õpilastel mõista ja hinnata erinevaid tekste ning väljendada oma mõtteid selgelt ja veenvalt. Lõimingut rakendatakse mitmel moel, sidudes eesti keele ja kirjanduse õppetöö teiste ainevaldkondadega.
Eesti keele kursused toetavad võimalusel samal ajal projektides toimuvaid tegevusi, nt 10.1 projektiga „Juured ja tiivad“ samal ajal toimuval kursusel tegeldakse mh suulise ja kirjaliku suhtluse, enda ja oma pere kirjeldamise, eneseanalüüsi jms teemadega; 10.2 projektiga “Loovus ja loogika” samal ajal toimuval kursusel tegeldakse suulise eneseväljenduse ning väitlemisega; 10.3 projektiga „Jalajäljega või jalajäljeta“ samal ajal toimuvatel kursustel tegeldakse mh keskkonnateemadega; 11.1 projektiga „Ettevõtja tööriistakast“ samal ajal toimuval kursusel tegeldakse mh ettevõtlusteemaliste tekstidega, reklaami ja mõjutamisega; 11.3 projektiga „Riigikaitse ja ühiskonnakorraldus“  samal ajal toimuvatel kursustel tegeldakse mh ühiskonna ja kodanikuks olemise teemadega, infootsinguga; 12.1 projektiga „Tuleviku kompass“ samal ajal toimuvatel kursustel tegeldakse mh hariduse ja töövaldkonnaga seotud teemade ja tekstidega;  12.2 projektiga “Kasulikud lahendused” samal ajal toimuvatel kursustel tegeldakse mh teadus- ja tehnoloogiaalaste teemade ja tekstidega.
Kursuste raames omandatakse ka enamus riikliku õppekava valikaines „Uurimistöö alused“ seatud vormistamise ja keelelise aspekti ning avaliku esinemisega seotud õpitulemustest.
Osa kirjanduse kursustest (õpitulemused ja sisu) on lõimitud ajaloo ning kunstiainete kursustega, moodustades mooduli „Õppetunnid minevikust“. Mooduli eesmärgiks on anda õpilasele teadmistepagas selle kohta, milline oli inimene ja teda ümbritsev ühiskond, sh kultuur eri aegadel, ja mida erinevates perioodidest õppida. Mooduli raames läbib õpilane 1 kursuse kirjandust.
Õppetegevus on õppijakeskne, toetab õpimotivatsiooni hoidmist ja õpilaste kujunemist aktiivseiks ja iseseisvaiks õppijaiks ning loovaiks ja kriitiliselt mõtlevaiks ühiskonnaliikmeiks, kes suudavad teha valikuid, võtta vastutust oma õppimise eest ja tulevad toime muutunud olukorras ning on valmis kavandama oma edasist haridusteed.  Rakendame uurivat, probleeme lahendavat ja teaduspõhist õpet, kasutame mitmekesiseid ja kombineeritud õppemeetodeid ning aktiivsust, loovust, koostööd ja analüüsi soodustavaid õppetegevusi. 
Õppimist toetavas õppekeskkonnas loome kultuuritundliku, üksteist austava, kaasava, vastastikku hooliva ja toetava, turvalise, kiusamis- ja vägivallavaba ruumi, mis tugineb usalduslikel suhetel, sõbralikkusel ja heatahtlikkusel ning kus märgatakse ja tunnustatakse õpilase pingutusi ja õpiedu. Toetame uskumust, et oma võimekuse arendamiseks tuleb pingutada ning ebaõnnestumise korral tuleb rohkem harjutada või kasutada teistsuguseid strateegiaid. Meie jaoks on oluline luua õpiruum, kus iga õpilane saab maksimaalselt areneda, arvestades tema individuaalsust ja potentsiaali, oskusi ja huve.
Hindamine põhineb õpitulemuste saavutamisel. Hindamisega toetatakse kooliastme lõpuks taotletavate teadmiste ja oskuste omandamist, hoiakute kujunemist ning valdkonnapädevuste saavutamist. Hinnatakse nii õppeprotsessi jooksul kui ka kursuse lõppedes. Hinnatakse nii sõnaliselt kui numbriliselt. Täpsema info hindamise korralduse kohta saab õpilane iga kursuse alguses aineõpetajalt.Keele- ja kirjandusõpetusega taotletakse, et gümnaasiumi lõpuks õpilane:
1) väärtustab keelt ja kirjandust kui (rahvus)kultuuri kandjat ja avaliku suhtluse vahendajat ning mõtlemis- ja tunnetusvahendit, teadvustab keelt identiteedi osana, väärtustab keelelist ja kultuurilist mitmekesisust;
2) toimib keeleteadlikult, väljendub selgelt, eesmärgipäraselt ja üldkirjakeele normidele vastavalt nii suulises kui ka kirjalikus suhtluses, märkab ja arvestab keeles toimuvaid muutusi;
3) mõistab, analüüsib ja hindab kriitiliselt eri liiki tekste ning eri allikates ja keskkondades pakutavat teavet, austab intellektuaalomandit;
4) arendab oma loovvõimeid, kirjutab ja esitab eri tüüpi ning eri žanris tekste, kasutab tekstiloomes sobivaid ja asjakohaseid alustekste;
5) mõistab keele ja kirjanduse ühiskondlikku, ajaloolist ja kultuuriväärtust ning tähtsust iseenda arengus;
6) väärtustab lugemist, suunab oma lugemust, oskab ise valida kirjandusteoseid jm lugemisvara, arendab lugedes oma tunde-, kogemus- ja mõttemaailma, täiendab enda keele- ja kultuuriteadmisi.


Eesti keel
Eesti keele kui õppeaine sisu jaguneb kaheks valdkonnaks: keeleteadmisteks ja praktiliseks keeleoskuseks, st lugemine, vastuvõetu vahendamine, kirjutamine, kõnelemine ja kuulamine. Kõikide keeleõpetuse põhioskuste keskmes on (tervik)tekstid ja tekstikorpused ning nendega seotud tekstitoimingud.
Gümnaasiumi lõpuks taotletakse, et õpilane:
1) mõistab eesti keele rolli rahvusliku, riikliku ja individuaalse identiteedi kujundamisel;
2) mõistab keele tähendust ühiskonnas, tajub keele ajaloolist kujunemist ja varieerumist, väärtustab keeleoskust, arendab seda lugedes ja kirjutades;
3) loeb, analüüsib ja hindab kriitiliselt eri liiki tekste, tunneb tekstide mõjutusvahendeid, kasutab sihipäraselt ja eetiliselt teabeallikaid;
4) väljendab ennast nii suulises kui ka kirjalikus suhtluses selgelt, eesmärgipäraselt ja üldkirjakeele normide kohaselt, kasutab keeleallikaid ja andmekogusid;
5) koostab etapiviisilise kirjutamisprotsessi käigus eri liiki tekste, teab tekstide ülesehituse põhimõtteid ja iseärasusi ning teeb teadlikke keelevalikuid;
6) analüüsib oma kirjutamisoskust ja kasutab seejuures metakeelt.

	Eesti keel 1 - „Teksti keel ja stiil“

	Esimesel kursusel arendatakse põhjalikult žanriteadlikkust, käsitletakse erinevate tekstiliikide keele- ja stiilierinevusi nii grammatikas kui ka sõnavaras, selgitatakse kirjutamise võtteid ja tavasid eri tekstiliikide näitel. Antakse süstemaatiline ülevaade suhtlusolukorra teguritest ning suunatakse kirjutama erinevatel eesmärkidel, varieerima ja analüüsima enda tekstides tehtud keelevalikuid ning võrdlema erinevaid tekste.

	Õpitulemused
Õpilane:
	Õppesisu

	analüüsib ja võrdleb keele erinevaid kasutusvaldkondi ja tekstide stiilierinevusi; 
	Keel suhtlus- ja tunnetusvahendina. Tekst ja kontekst. Suulise ja kirjaliku suhtluse ning teksti erinevused. Veebisuhtluse keelevalikud. Sotsiaalne suhtlus, esmamulje jätmine; endast rääkimine (identiteet, väärtused, emotsioonid).

Keele erinevad kasutusvaldkonnad: argi-, ilukirjandus-, teadus- ja tarbekeel.

Eesti sõnavara, sõnade tähendus ja stiilijooned. Oma sõnavara rikastamise võimalused. Keele kujundlikkus ja loov keelekasutus.

Stiil ja stilistika. Asjalikkus ja isikupära. Viisakus ja sõbralik toon. Suhtlus ja võim. Vulgaarsed keelendid. Suhtlusvead. Keele variandid. Keele varieerumise tegurid (suhtluskanal, vanus, piirkond, kasutussituatsioon jne). Keelenorm. 

Ametlik stiil, publitsistlik stiil, teadusstiil ja ilukirjandusstiil. Stiilivärving ja -viga. Keele eri kasutusvaldkondade tüüpilised stiilivead.
 
Tekstide võrdlev ja kriitiline analüüs: eesmärgid, kontekst, ülesehitus, grammatilised erijooned, sõnavara, stiil. 

Teadustekst. Uurimiseesmärgi sõnastamine. Materjali kirjeldamine ja usaldusväärsus. Uurimuse struktuur. Allikate refereerimine ja tsiteerimine. Lause- ja lõiguviited; viitekirje. Uurimisandmete võrdlemine, analüüsimine, üldistamine, järeldamine.
 
Teadlik kirjutamine. Kirjutamise eesmärk, adressaat, pealkiri, probleem, põhiidee. Teksti ainestik, materjali kogumine ja süstematiseerimine. Teema, selle varasemad käsitlused ja eri tahud. Teksti ülesehitus ja sidusus. Lõigu ülesanne (allteema, väide, selgitus, tõestus, järeldus, üldistus). Arutlev ja kriitiline kirjutamine. Oma teksti toimetamine.
 
Vormistamine. Arvustamine. Loomevargus ehk plagiaat.

	valib keelelisi ja vormilisi väljendusvahendeid suhtlusolukorra ning kõneaine põhjal, järgib stiili- ja etiketinorme;
	

	väljendub selgelt ja korrektselt nii suulises kui ka kirjalikus suhtluses;
	

	analüüsib tekstide sisu, eesmärke, konteksti, ülesehitust, grammatikat, sõnavara ja stiili;
	

	tunneb tekstis ära keelelise mõjutamise viise ja vahendeid, hindab tekstidest leitud teavet kriitiliselt ja kasutab seda sihipäraselt;
	

	koostab eri liiki suulisi ja kirjalikke tekste, sh kõne, kokkuvõtte ja lühiuurimuse;
	

	loob alustekstide põhjal uusi tekste, refereerib ja tsiteerib, kasutab viitamissüsteeme, väldib plagiaati;
	

	loeb ja analüüsib ainevaldkonna teadustekste, eristab teaduskeele tunnuseid ja põhjendab teadustekstide keelelisi valikuid;
	

	korrigeerib ja redigeerib oma teksti, kasutab otstarbekalt keeleallikaid ja teabekeskkondi, teeb teadlikke keelevalikuid;
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.




	Eesti keel 2 - „Avalik esinemine ja väitlus“

	Teisel kursusel keskendutakse suulise eneseväljenduse, eesmärgistatud kuulamise ja argumenteeritud esinemise ning tagasiside arendamisele.

	Õpitulemused
Õpilane:
	Õppesisu

	tunneb tüüpilisi suhtlusolukordi, kõne liike ning avalikule esinemisele esitatavaid nõudmisi;
	Avalik esinemine kui suhtlusolukord. Kommunikatsioonimudel. Verbaalne ja mitteverbaalne suhtlus.
 
Suhtlustõkked. Veenvuse tegurid. Kehakeel. Argumenteerimine ja emotsionaalsus.
 
Avaliku esinemise koostamine ja esitamine. Suuline monoloogi ja dialoog (ettekanne, sõnavõtt, koosolek, läbirääkimised, väitlus, repliik vm). Kõne eesmärgid. Kõne osad. Suulise kõnesündmuse ettevalmistamise etapid. Näitlikustamine. 

Keelendite kohasus: stiililine, kontekstiline, situatiivne. Sõnakasutuse täpsus.
 
Esinemishirm. Parakeel. Esinemisstiil ja -kultuur.
 
Väitlemine. Väitluse olemus. Jaatav ja eitav kaasus. Kaasuse ülesehitus: teema, tuumsõnad, definitsioon, kriteerium, argumentatsiooni struktuur, tõestusmaterjal, topos. Ümberlükkamine, taastugevdamine. Ristküsitlus. Kohtunikutöö ja tagasiside andmine.

	argumenteerib veenvalt ja oskab kaitsta oma seisukohti;
	

	moodustab ja esitab teemakohaseid küsimusi;
	

	valib sobivaid keelendeid, võttes arvesse suhtlusvaldkonda ja -situatsiooni ning adressaadi eripära;
	

	koostab ning esitab eri liiki kõnesid (olmekõne, akadeemiline ja kohtukõne);
	

	teeb ettekande näitvahenditega;
	

	loob tekste, toetudes teadmistele heast keelekasutusest ning järgides teksti loogilisele struktuurile esitatavaid nõudmisi;
	

	jälgib tolerantselt ja kriitiliselt diskussiooni ning annab tagasisidet;
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.




	Eesti keel 3 - „Praktiline eesti keel 1“

	Kolmandal kursusel arendatakse nii suulist kui ka kirjalikku väljendusoskust, kasutades erinevaid stiilivõtteid ja keelendeid, sest nii kujundatakse oskust suhelda eri keskkondades eetiliselt ja konteksti arvestades. Samuti õpitakse kasutama eri teabeallikaid ja hindama nende usaldusväärsust.

	Õpitulemused
Õpilane:
	Õppesisu

	kirjeldab ja selgitab tekstide stiilierinevusi;
	Keeleline väljendusrikkus eri tekstides. Mõtted, tunded ja hinnangud nii suulises kui ka kirjalikus suhtluses.
 
Suuline ja kirjalik suhtlus lähtuvalt olukorrast ja vestluspartnerist. Stiilivahendite kasutamine erineva mõju saavutamiseks (nt petitsioonid jms kodanikuaktivismiga seotud tekstid).

Suulise ja kirjaliku teksti konspekteerimine ja kokkuvõtte tegemine.
 
Erinevate, peamiselt keskkonnaalaste aime- ja teadustekstide lugemine ja mõistmine. Tekstide keelelised väljendusvahendid. Tekstide stiililine eripära, selle kirjeldamine ja hindamine. Teabeotsinguoskuste tõhustamine.
 
Eesmärgipärane ja teadlik stiilivahendite kasutamine. Arutlevad tekstid, nende ülesehituse põhimõtted. Arutluse kirjutamine alusteksti põhjal. Kokkuvõtte koostamine. 

Õigekirja- ja õigekeelsusküsimuste kordamine. Keeleallikate teadlik kasutamine. 

Süstemaatiline sõnavaraarendus: üldkasutatavate võõrsõnade, ilukirjanduskeele sõnavara, keskkonnateemadega seotud terminoloogia omandamine, kinnistamine ja praktiline kasutamine.

	väljendab ennast selgelt ja asjakohaselt nii suulises kui ka kirjalikus tekstis;
	

	kaitseb argumenteeritult oma seisukohti, arutleb ja annab hinnanguid;
	

	konspekteerib suulist esitust ja loetud teksti;
	

	kasutab erinevaid keeleallikaid ja teabekeskkondi;
	

	edastab eri allikaist leitud infot, hindab teabe usaldusväärsust;
	

	selgitab keelendite tähendusvarjundeid;
	

	koostab eri liiki tekste, sh arvustuse, referaadi ja essee;
	

	järgib õpitud keelereegleid, põhjendab oma keelevalikuid;
	

	arendab loetu toel oma sõnavara, lause- ja tekstimoodustusoskust;
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.



	Eesti keel 4 - „Meedia ja mõjutamine 1“

	Neljandal kursusel keskendutakse infoühiskonnast arusaamisele, arendatakse eri liiki tekstide mõistmise, fakti ja arvamuse eristamise oskust, eri allikatest teabe hankimise oskust, verbaalse teksti (visuaalses kui ka audiovisuaalses keskkonnas) analüüsimise oskust ja meedia mõjutamisvõtete äratundmisoskust. Samas arendatakse ka oskust kujundada ja väljendada oma arvamusi ja hoiakuid.

	Õpitulemused
Õpilane:
	Õppesisu

	tunneb tänapäevast teabekeskkonda ja selle arengut kujundavaid protsesse, selgitab kommunikatsiooni olemust ja toimumise tingimusi;
	Suhtlus ja suhtlusolukord meedias. Info edastamine ja vastuvõtt (tähenduse erinevad tõlgendused). Privaatse ja avaliku suhtluse eripärad, tunnused, nt sotsiaalmeedia eri vormid. Vahetu (individuaalne suhtlus) ja vahendatud kommunikatsiooni (meediakommunikatsioon) funktsioonid, osalejate eesmärgid. Teabekeskkond (reklaam, turundus, müük).


Teksti eesmärk. Eri modaalsused, nt audiovisuaalne, visuaalne, audiotekst. Teksti suhtluseesmärk. Kontekst. Intertekstuaalsus. Tekstiliigid (sh statistika, tabelid tekstides). Nende muutumine tehnoloogia kasutamise ja ühiskonna mõjul. Teksti vahendamine (ettevõtlusega seotud tekstid). 

Allikas. Allikate kasutamise eesmärgid ja viisid. Allikate otsimine. Allika usaldusväärsus (nt autoripositsioon – autoriga/autorita tekst, autori kvalifikatsioon, erapoolikus jne). Meediakanali, -platvormi eesmärgi tuvastamine tekstist, autorist lähtuvalt. 


	leiab meediatekstist argumendid ja põhilised mõjutamisvõtted, selgitab teksti autori eesmärke ning motiive;
	

	eristab fakti arvamusest ja usaldusväärset infot küsitavast, kontrollib infoühiku sisu tõesust, sealhulgas tõlgitud info tähendusvälja muutumist;
	

	analüüsib kriitiliselt reklaami ning arutleb reklaami ja mainekujunduse teemadel;
	

	tunneb meediakanaleid, analüüsib nende erijooni, iseloomustab erinevaid meediažanre;
	

	analüüsib vahetu ja vahendatud kommunikatsiooni erinevusi ja osalejate taotlusi;
	

	hindab kriitiliselt meediamanipulatsioone, tunneb ära propaganda, libauudised ja müüdiloome;
	

	loob alustekstide põhjal uusi tekste, refereerib ja tsiteerib, kasutab viitamissüsteeme, väldib plagiaati;
	

	loeb ja analüüsib ainevaldkonna teadustekste, eristab teaduskeele tunnuseid ja põhjendab teadustekstide keelelisi valikuid;
	

	korrigeerib ja redigeerib oma teksti, kasutab otstarbekalt keeleallikaid ja teabekeskkondi, teeb teadlikke keelevalikuid;
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.




	Eesti keel 5 - „Praktiline eesti keel 2“

	Viiendal kursusel arendatakse arendatakse lisaks keelereeglite omandamisele nii esinemis- kui ka kirjutamisoskust, keskendutakse tekstide kriitilisele hindamisele ning praktiseeritakse kokkuvõtte, referaadi, arvamuse, arvustuse ja essee kirjutamist.

	Õpitulemused
Õpilane:
	Õppesisu

	edastab oma tundeid, mõtteid ja hinnanguid nii isiklikus, avalikus kui ka ametlikus suhtluses;
	Sõnumi edastamine erinevate keelevahenditega. Keelelise väljenduse paindlikkus, otsesem ja kaudsem väljendumine.

Ratsionaalsete, emotsionaalsete ja eetiliste argumentide kasutamine ja eristamine. Veenmine ja mõjutamine, kallutatuse ja manipuleerimise äratundmine.
Erinevate meediatekstide analüüsimine ja mõistmine. Teksti eesmärgi ja vaatenurga mõistmine. Mõjutamisvõtted.


Süstemaatiline sõnavaraarendus: üldkasutatavad võõrsõnad, meediaterminoloogia. Erinevad teabeotsingustrateegiad: lehitsemine, kiirotsing, liitotsing, andmebaasid jm

Tarbekirjade koostamine: juhend, koosoleku memo. Mitme allika põhjal kokkuvõtte ja referatiivse teksti kirjutamine. 

Ajakirjandustekstide koostamine: arvamuslugu, retsensioon jm. Veebitekstide koostamine, oma seisukoha eetiline ja asjakohane sõnastamine. 

Õigekirja- ja õigekeelsusküsimuste kordamine. Keeleallikate teadlik kasutamine. 

	argumenteerib selgelt ja veenvalt, kaitseb oma seisukohti aruteludes;
	

	kuulab avalikku esinemist ning esitab ettekandjale küsimusi;
	

	kasutab erinevaid teabeotsingu strateegiaid;
	

	loeb ja hindab kriitiliselt eri liiki meedia- ja tarbetekste;
	

	teeb eri allikatest pärineva info ja arutluskäikude põhjal kokkuvõtte;
	

	kirjutab uudise, arvamusloo ja arvustuse, koostab koosoleku memo;
	

	kirjutab mitme allika põhjal referaadi, kasutab viitamissüsteeme ja väldib plagiaati;
	

	kinnistab ja parandab oma õigekirja- ja kirjakeeleoskust;
	

	leiab loetud tekstidest huvitavaid sõnu ja väljendeid;
	

	selgitab ja põhjendab teksti autori keelevalikuid;
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.







	Eesti keel 6 - „Meedia ja mõjutamine 2“

	Kuuendal kursusel keskendutakse infoühiskonnast arusaamisele, arendatakse eri liiki tekstide mõistmise, fakti ja arvamuse eristamise oskust, eri allikatest teabe hankimise oskust, verbaalse teksti (visuaalses kui ka audiovisuaalses keskkonnas) analüüsimise oskust ja meedia mõjutamisvõtete äratundmisoskust. Samas arendatakse ka oskust kujundada ja väljendada oma arvamusi ja hoiakuid.

	Õpitulemused
Õpilane:
	Õppesisu

	tunneb tänapäevast teabekeskkonda ja selle arengut kujundavaid protsesse, selgitab kommunikatsiooni olemust ja toimumise tingimusi;
	Suhtlus ja suhtlusolukord meedias. Info edastamine ja vastuvõtt (tähenduse erinevad tõlgendused). Privaatse ja avaliku suhtluse eripärad, tunnused, nt sotsiaalmeedia eri vormid. Vahetu (individuaalne suhtlus) ja vahendatud kommunikatsiooni (meediakommunikatsioon) funktsioonid, osalejate eesmärgid. Teabekeskkond (libauudised, deepfake, tõde, vale ja pettused elus ning meedias).


Teksti eesmärk. Eri modaalsused, nt audiovisuaalne, visuaalne, audiotekst. Teksti suhtluseesmärk. Kontekst. Intertekstuaalsus. Tekstiliigid (sh statistika, tabelid tekstides, statistikaga manipuleerimine). Nende muutumine tehnoloogia kasutamise ja ühiskonna mõjul. Teksti vahendamine (julgeolek, riigikaitse, õigussüsteem; inimõigused ja nende rikkumine; avalik kõne). 

Allikas. Allikate kasutamise eesmärgid ja viisid. Allikate otsimine. Allika usaldusväärsus (nt autoripositsioon – autoriga/autorita tekst, autori kvalifikatsioon, erapoolikus jne). Meediakanali, -platvormi eesmärgi tuvastamine tekstist, autorist lähtuvalt. 


	leiab meediatekstist argumendid ja põhilised mõjutamisvõtted, selgitab teksti autori eesmärke ning motiive;
	

	eristab fakti arvamusest ja usaldusväärset infot küsitavast, kontrollib infoühiku sisu tõesust, sealhulgas tõlgitud info tähendusvälja muutumist;
	

	analüüsib kriitiliselt reklaami ning arutleb reklaami ja mainekujunduse teemadel;
	

	tunneb meediakanaleid, analüüsib nende erijooni, iseloomustab erinevaid meediažanre;
	

	analüüsib vahetu ja vahendatud kommunikatsiooni erinevusi ja osalejate taotlusi;
	

	hindab kriitiliselt meediamanipulatsioone, tunneb ära propaganda, libauudised ja müüdiloome;
	

	loob alustekstide põhjal uusi tekste, refereerib ja tsiteerib, kasutab viitamissüsteeme, väldib plagiaati;
	

	loeb ja analüüsib ainevaldkonna teadustekste, eristab teaduskeele tunnuseid ja põhjendab teadustekstide keelelisi valikuid;
	

	korrigeerib ja redigeerib oma teksti, kasutab otstarbekalt keeleallikaid ja teabekeskkondi, teeb teadlikke keelevalikuid;
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.





	Eesti keel 7 - „Praktiline eesti keel 3“

	Seitsmendal kursusel keskendutakse suhtlemisoskuse arendamisele, eri liiki tekstide vastuvõtule ja loomisele, sh arutluse, kokkuvõtte ja lühiuurimuse kirjutamisele ning õigekeelsusküsimuste kordamisele.

	Õpitulemused
Õpilane:
	Õppesisu

	kasutab keelt vastavalt suhtluseesmärgile ja -kontekstile;
	Teksti suhtlustähenduse ja eesmärgi mõistmine eri toiminguis. Suhtluspartneri mõistmine dialoogis.

Suuline esinemine ja suhtlus eri tüüpi olukordades. Argumenteerimine, veenmine, väitlemine, emotsionaalsus, toon.

Tarbetekstide kirjutamine ja vormistamine: elulookirjeldus, avaldus, taotlus, motivatsioonikiri, e-kiri jt. 

Kokkuvõtte ja arutleva teksti koostamine mitme eri tüüpi alusteksti põhjal. 

Liitotsingud erinevatest allikatest.

Õigekirja- ja õigekeelsusküsimuste kordamine. Keeleallikate teadlik kasutamine.

Keeruka struktuuriga tekstid. Süstemaatiline sõnavaraarendus: harvem esinevad sõnad, sõnamoodustus, käsitletavate teemadega seotud sõnavara.

	argumenteerib ning kaitseb oma seisukohti suuliselt ja kirjaliku arutleva teksti vormis;
	

	koostab levinumaid meediatekste, sh kommentaari ja arvamusloo;
	

	kirjutab mitme alusteksti põhjal kindlal eesmärgil kokkuvõtte või resümee;
	

	koostab erinevate alustekstide põhjal kindlasse suhtlusolukorda sobiva arutleva teksti;
	

	kasutab eri allikatest leitud infot oma tekstides;
	

	parandab ja kinnistab oma õigekirja- ja kirjakeeleoskust;
	

	saab aru keeruka struktuuriga tekstidest;
	

	loeb erinevaid tekste, arendab oma kirjaoskust ja rikastab sõnavara;
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.




	Eesti keel 8 - „Keel ja ühiskond“

	Kaheksandal kursusel vaadeldakse keelesugulust soome-ugri ja Euroopa keelte vahel, eesti keele struktuuri ja muutumist ajas, kirjakeele staatust ja ajalugu, erinevaid allkeeli ja nende kasutusvaldkondi, suulise keele eripära, koha- ja sotsiaalmurdeid ning keeleetiketti. Arendatakse oskust sobivatest allikatest ja keskkondadest infot hankida ja praktikas rakendada.

	Õpitulemused
Õpilane:
	Õppesisu

	analüüsib keele rolli, funktsioone ja tähendust ühiskonnas ning suhtluses;
	Keele olemus ja ülesanded: infovahetus, suhteloome, identiteedi väljendamine, maailmapildi kujundamine. Keel kui märgisüsteem. Keel ja inimene. Keel rahva ja riigi identiteedi osana. Keele, kultuuri ja ajaloo seosed.

Eesti keel ja teised keeled. Eesti keel soome-ugri keelena. Maailma keeled. Põliskeeled, keelte hääbumine ja “elustamine”. Keelekontaktid saksa, vene, rootsi, soome, inglise ja teiste keeltega. Keele muutumine. Tähenduse olemus. Tähenduste muutumise üldised, keelesisesed ja ühiskondlikud seaduspärad. 

Eesti keele struktuur teiste keelte taustal: häälikusüsteem, muutevormistik, sõnamoodustus, lausetüübid ja sõnajärg. Eesti keeleallikad (nt Sõnaveeb, ÕS), nende funktsioon ja kasutusalad. Korpuste kasutamise algteadmised. Keeleandmete analüüs ja esitamine.

Tänapäeva eesti kirjakeele kujunemine teiste keelte kirjakeele kujunemise ja maailma ajaloo taustal.

Eesti mitmekultuurilise ja mitmekeelse ühiskonnana. Mitmekeelsus. Keeleline tolerantsus. Eesti keelepoliitika: eesti keele staatus ja tulevik. 

Eesti keele kasutusvaldkonnad ja arendus: keeletehnoloogia, terminoloogia ja oskuskeel.

	kirjeldab eesti keele eripära, suulise ja kirjaliku keele norme ning etiketti;
	

	selgitab allkeelte ja keele varieerumise olemust;
	

	tunneb eesti keeleallikaid ja korpusi ning kasutab neid eesmärgistatult;
	

	kirjeldab eesti kirjakeele kujunemislugu;
	

	nimetab eesti keele arenduse peamisi suundi ja põhimõtteid;
	

	selgitab keelemuutuste olemust;
	

	analüüsib ajastuomaseid keelenähtusi;
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.



	Eesti keel 9 - „Praktiline eesti keel 4“

	Üheksandal kursusel keskendutakse tööle erinevate tekstidega ning arutlevate tekstide kirjutamisele. Korratakse ja harjutatakse eesti keele riigieksamiks vajalikke oskusi ja vilumusi.

	Õpitulemused
Õpilane:
	Õppesisu

	väljendab ennast nii suulises kui ka kirjalikus suhtluses selgelt, eesmärgipäraselt ja üldkirjakeele normide järgi;
	Arutleva teksti struktuur, tekstinäited, stiil ja sõnavara, ÕSi kasutamine.

Keeleteemade kordamine (interpunktsioon, kokku- ja lahkukirjutus, täheortograafia, algustäheortograafia, vormiõpetus).

Luule-, proosa-, populaarteadus- ja muude tekstiliikide põhjal lugemisülesannete harjutamine. Lugemisülesande vastuste sõnastamine ja vormistamine.

Erinevate teemavaldkondade kordamine, tuginedes läbivatele teemadele.


	valib suhtluskanaleid ning väljendusvahendeid, lähtudes funktsionaalsetest, eetilistest ja esteetilistest kaalutlustest;
	

	oskab tekstide loomiseks leida, kriitiliselt hinnata ja kasutada eri teabeallikaid;
	

	teab tekstide ülesehituse põhimõtteid ja iseärasusi, oskab luua ning analüüsida eri liiki suulisi ja kirjalikke tekste;
	

	kirjutab sidusa argumenteeritud alustekstidele toetuva arutleva teksti, mis vastab kirjakeele normidele;
	

	analüüsib ja hindab kriitiliselt avalikke tekste ning tunneb tekstide mõjutusvahendeid;
	

	vastab teksti põhjal fakti- ja järeldamis- ja analüüsiküsimustele; kasutab esitatud väidete tõestamiseks tekstinäiteid ja tsitaate;
	

	oskab kasutada keeleinfo allikaid;
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.



	Eesti keel 10 - „Praktiline eesti keel 5“

	Kümnendal kursusel keskendutakse tööle erinevate tekstidega ning arutlevate tekstide kirjutamisele. Korratakse ja harjutatakse eesti keele riigieksamiks vajalikke oskusi ja vilumusi.

	Õpitulemused
Õpilane:
	Õppesisu

	väljendab ennast nii suulises kui ka kirjalikus suhtluses selgelt, eesmärgipäraselt ja üldkirjakeele normide järgi;
	Arutleva teksti struktuur, tekstinäited, stiil ja sõnavara, ÕSi kasutamine.

Keeleteemade kordamine (interpunktsioon, kokku- ja lahkukirjutus, täheortograafia, algustäheortograafia, vormiõpetus).

Luule-, proosa-, populaarteadus- ja muude tekstiliikide põhjal lugemisülesannete harjutamine. Lugemisülesande vastuste sõnastamine ja vormistamine.

Erinevate teemavaldkondade kordamine, tuginedes läbivatele teemadele.


	valib suhtluskanaleid ning väljendusvahendeid, lähtudes funktsionaalsetest, eetilistest ja esteetilistest kaalutlustest;
	

	oskab tekstide loomiseks leida, kriitiliselt hinnata ja kasutada eri teabeallikaid;
	

	teab tekstide ülesehituse põhimõtteid ja iseärasusi, oskab luua ning analüüsida eri liiki suulisi ja kirjalikke tekste;
	

	kirjutab sidusa argumenteeritud alustekstidele toetuva arutleva teksti, mis vastab kirjakeele normidele;
	

	analüüsib ja hindab kriitiliselt avalikke tekste ning tunneb tekstide mõjutusvahendeid;
	

	vastab teksti põhjal fakti- ja järeldamis- ja analüüsiküsimustele; kasutab esitatud väidete tõestamiseks tekstinäiteid ja tsitaate;
	

	oskab kasutada keeleinfo allikaid;
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.





Kirjandus
Kirjandusega kujundab oma esteetilisi hoiakuid ja eetilisi tõekspidamisi, rikastab suhtluskultuuri ja väljendusoskust, teadvustab kultuuri eripära ja mitmekesisust ning mõtestab ühiskonna- ja kultuurinähtusi sügavamalt. Kirjandus kui õppeaine suunab õpilast mõistma ja väärtustama nii varasema kui ka praeguse aja kultuuri ning panustama ka ise kultuuri tarbimisse ja loomisse. Õppeaine põhisisu on kirjandusteoste lugemine ja käsitlemine, mis arendab esteetilist tunnetust, ent soodustab ka rahvuskultuurilise teadvuse ja eneseteadvuse arengut.
Gümnaasiumi lõpuks taotletakse, et õpilane:
1) mõistab kirjanduse ühiskondlikku, ajaloolist, rahvus- ja maailmakultuurilist tähtsust ning selle rolli individuaalse ja kollektiivse identiteedi kujundamisel;
2) arendab ja rakendab oma loovvõimeid, koostab eri laadis ja žanris tekste, väljendab ennast nii suuliselt kui ka kirjalikult, lähtudes eesmärgist, situatsioonist ja kontekstist;
3) tunneb mitmekülgsemalt ja sügavamalt kirjandusteose poeetikat, tekstianalüüsi ja -tõlgenduse eri võimalusi, avab kirjanduse põhiliikide suhteid ja vorme;
4) mõistab kirjanduskeele kujundlikkust selle mitmetähenduslikkuses, kujundab kirjanduse kaudu oma esteetilisi ja eetilisi hoiakuid, seostab kirjandust teiste kunstiliikide ja eluvaldkondadega;
5) loeb eri laadis ja žanris eesti ja maailmakirjanduse teoseid, analüüsib ja tõlgendab neid eri vaatenurkadest, näeb kirjandustekstide kaudu maailma ja iseenda mõistmise võimalusi.

	Kirjandus 1 - „Õppetunnid minevikust“ (osa moodulist)

	Esimesel kursusel on fookuses maailma kirjanduse laiahaardeline käsitlemine, kirjanduse roll nii teaduste, ühiskonna, väärtuste ja hoiakute muutumise peegeldaja kui ka ühiskonna proovilepanijana. Maailma kirjandust käsitletakse vanaajast tänapäevani, keskendudes lugeja kaasaloovale rollile, tõstetakse esile tema seisukohti ja hinnanguid, rõhutatakse tekstiga suhtlemise tunnetuslikku ja kogemuslikku külge.

	Õpitulemused
Õpilane:
	Õppesisu

	selgitab kirjandusperioodide ajalist järgnevust ning nende seost ajalookontekstiga;
	Kirjandusloo peajooni ja põhinähtusi. Kirjandusperioodide ja -voolude kujunemine ning muutumine antiigist kuni tänapäevani.

Eesti kirjandus maailmakirjanduse kontekstis.

Kirjanduse seosed ühiskondlike, kultuuriliste ja ajalooliste muutustega. Kadunud põlvkond ja sõjaromaan. 

Rahvuse ja rahva kujutamine kirjanduses. Põlvkondlikud püüdlused ja ideaalid, väärtused ja traditsioonid. Omaeluloolisus.

Rahvuslikud narratiivid, sümbol- ja väärtussüsteemid kirjanduses.

Loodus ja keskkond identiteedi kujundajana. Paigaidentiteet minevikus ja tänapäeval, muutunud elukeskkond. Looduslüürika, kliimakriisi väljendusi.

Pagulus ja võõrsilolek, selle kajastused kirjanduses.

Loetud tekstide analüüsimine, lugemiskogemus ja selle jagamine.

	arutleb loetud teosele või tekstikatkendile tuginedes ühiskondlike ja kultuuriliste sündmuste üle ning toob nende kohta tekstist näiteid;
	

	toob loetud teosele või tekstikatkendile tuginedes näiteid ajastu ja inimese kujutamisest;
	

	arutleb loetud teosele või tekstikatkendile tuginedes ühiskondlike teemade üle ning toob nende kohta tekstist näiteid;
	

	selgitab kirjandusperioodide seost kultuurikontekstiga;
	

	arutleb kirjanduse ja ühiskonna omavaheliste suhete üle, nimetab kirjandusteose loomet ja vastuvõttu mõjutavaid tegureid ja toob nende kohta näiteid;
	

	leiab kirjandusteosest ajastule või voolule iseloomuliku mõtteviisi ja väärtushinnangute kajastusi;
	

	arutleb loetud teosele või tekstikatkendile tuginedes ühiskondlike ja kultuuriliste teemade üle ning toob nende kohta tekstist näiteid;
	

	arutleb loetud teosele või tekstikatkendile tuginedes ühiskondlike probleemide ja väärtuste üle;
	

	loeb läbi vähemalt kolm tervikteost, analüüsib ja tõlgendab loetud teoseid nii ühisaruteludes kui ka individuaalses tekstiloomes, jagab oma lugemiskogemusi;
	

	Üldpädevused

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.




	Kirjandus 2 - „Pärimus ja kirjandus“

	Esimesel kursusel keskendutakse kirjanduse mütoloogiliste ja pärimuslike juurte, kultuuri järjepidevuse ning iseenda sellega seotuse teemadele. Fookus on kultuuri arhetüüpidel ja müütilistel motiividel, tänapäeva kirjanduse seostel antiikmüütide ja eestlaste mütoloogilise maailmapildi, piiblilugudega.

	Õpitulemused
Õpilane:
	Õppesisu

	loeb läbi vähemalt kolm tervikteost, ilukirjandusteoste katkendeid ja kursuse sisuga seotud teabetekste;
	Pärimus ja folkloor. Pärandi funktsioonid ühiskonnas. Pärimuse kogemine, kogumine ja säilitamine. Müüdid tänapäeva kultuuris ja ühiskonnas. Intertekstuaalsus. Argimütoloogia. Muinasjutt kirjanduses.

Müüdi olemus ja liigid. Müütiline aeg ja ruum. Eri rahvaste loomis- ja hävingumüüte. Antiikmüüdid, nende tõlgendused. Arhetüüpsed müüdimotiivid. Arhetüüp kirjanduses. Arhetüüpsed teemad, süžeed ja rändmotiivid.

Piibel kui Euroopa kultuuri tüvitekst. Piiblilood ja nende tõlgendused, piiblimotiivid kultuuris.

Eepos. Keskaegsed kangelaseeposed. Kangelase arhetüüp. Rahvuseepose sünnilugu, tegelased ja motiivistik. Eepos kui tüvitekst.

Eestlaste mütoloogiline maailmapilt. Mütoloogilised narratiivid ja tegelased eesti kultuuris.

Mütoloogiline mõõde eri žanrites. Maagiline realism, moondumismüüdid, õuduskirjandus, luule.

Loetud tekstide analüüsimine, lugemiskogemus ja selle jagamine.

	analüüsib ja tõlgendab loetud tekste nii suuliselt kui ka kirjalikult ühisarutelus ja individuaalselt, jagab oma lugemiskogemusi;
	

	mõtestab pärandkultuuri olemust, funktsioone, väljendusvõimalusi ja tähendust tänapäeva kultuuris ja ühiskonnas ning iseenda kogemuse põhjal;
	

	nimetab müütide ja arhetüüpsete tegelastega seotud narratiive ning arhetüüpseid müüdimotiive, leiab neid käsitletavatest ilukirjandusteostest;
	

	analüüsib kirjandusteose teemat, süžeed, tegelasi ja ideestikku nii müüdimotiividest kui ka eetilistest ning esteetilistest väärtustest lähtuvalt;
	

	kirjeldab eesti rahvuseepose sünnilugu ja sisu, kultuuri- ja rahvusloolist tähtsust, nimetab eepose arhetüüpseid tegelasi, teemasid ja motiive ning analüüsib nende kasutamist teiste autorite loomingus;
	

	analüüsib ja hindab luule-, proosa- ja draamateoste poeetikat, väljendusvahendite mitmekesisust ja tähendust;
	

	kasutab tekstianalüüsis õigesti kirjanduse põhimõisteid ja laiendab kirjandustekstidele tuginedes oma sõnavara;
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.




	Kirjandus 3 - „Kirjanduse keel - ajastud, voolud ja žanrid kirjanduses“

	Kolmandal kursusel saab õpilane ettekujutuse maailmakultuuri kui terviku arengust, mis avaldub paljude Euroopa rahvuskirjanduste mitmekesisuses. Kursus toetab õpilase kultuuriteadvuse ja süsteemsemate kirjandusteadmiste kujunemist, õpitu aitab näha põhjuslikke seoseid ajaloolise kultuurisituatsiooni ja sellel ajal sündinud loomingu vahel. Arendatakse eelkõige oskust mõista kirjandusteost mingi ajastu, voolu või žanri kontekstis, märgata tunnuseid, poeetilisi väljendusvahendeid ja leida infot, mille alusel tekste analüüsida ja tõlgendada. 

	Õpitulemused
Õpilane:
	Õppesisu

	loeb läbi vähemalt kolm tervikteost, analüüsib ja tõlgendab loetud teoseid nii ühisaruteludes kui ka individuaalses tekstiloomes, jagab oma lugemiskogemusi;
	Kirjandusperioodide ja -voolude kujunemine ning muutumine.  Žanri olemus, žanrite kujunemine ja muutumine. Kirjandusžanrite vormi- ja sisutunnused. Eepika, lüürika ja dramaatika arenguid kirjandusloos.

Tragöödia ja komöödia teke ja areng. Kaasaegse draamakirjanduse kujunemine ja tunnused.

Luulevormide ja -žanrite teke ja areng. Modernistlikud suundumused luules. 

Eepika teke ja areng, lühivormid. Kaasaegse proosakirjanduse kujunemine ja tunnused.

Kirjanduslikud liikumised ja rühmitused.

Eesti kirjanduse ja eestluse teke, rahvuslik ärkamisaeg.

Loetud tekstide analüüsimine, lugemiskogemus ja selle jagamine, põhimõisted.

	leiab kirjandusteosest ajastule või voolule iseloomuliku mõtteviisi ja väärtushinnangute kajastusi;
	

	eristab tekstinäidete põhjal eri žanre ja kujutamisviise, võrdleb vähemalt kahe teose sisu, väljenduslaadi ja ülesehitust;
	

	kommenteerib loetud tekstikatkendeid ja tervikteoseid nii suuliselt kui ka kirjalikult, arutleb erinevate seisukohtade, peamiste teemade ja probleemide üle;
	

	analüüsib ja hindab luule-, proosa- ja draamateoste poeetikat, väljendusvahendite mitmekesisust ja tähendust;
	

	kasutab tekstianalüüsis õigesti kirjanduse põhimõisteid ja laiendab kirjandustekstidele tuginedes oma sõnavara.
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.






	Kirjandus 4 - „Identiteet ja kirjandus“

	Neljandal kursusel keskendutase identiteediloomele, eeskätt sotsiaalse, rahvusliku ja kultuurilise identiteedi kujutamisele eesti kirjanduse näitel. Kursus aitab õpilasel mõista kirjanduse rolli identiteetide peegeldaja ja kujundajana, ühtlasi näidata, kuidas identiteedid ajas ja ruumis dünaamilise ja dialoogilise protsessi käigus muutuvad, samastumist ja eristumist võimaldavad. Kursuse fookuses on rahvusliku identiteediga seotud teemad ja probleemid nii ajaloo kui ka tänapäeva vaatenurgast. Laiemalt käsitletakse mitmesuguseid rahvuskultuurilisi identiteete, mille tuumväärtused avanevad kirjanduslike narratiivide (lugude) ja kujundite (sümbolite) kaudu.

	Õpitulemused
Õpilane:
	Õppesisu

	loeb läbi vähemalt kolm tervikteost, ilukirjandusteoste katkendeid ja kursuse sisuga seotud teabetekste;
	
Kirjandus eestlaste rahvusliku identiteedi kujundaja ja peegeldajana. Rahvuslikud narratiivid, sümbol- ja väärtussüsteemid kirjanduses. Kirjandus enne ja pärast omariikluse sündi.

Eestlase ja eestluse kujutamine kirjanduses. Põlvkondlikud püüdlused ja ideaalid, väärtused ja traditsioonid. Eestlase kuvand luules.

Mälu- ja traumakirjandus. Teine maailmasõda ja selle järelmõjud, nõukogude okupatsioon. Eestlane paguluses. Memuaarid, omaeluloolisus ajaloo taustal. Trauma- ja haiguskogemus luules.

Kollektiivsete identiteetide kajastusi kirjanduses. Kirjaniku identiteet ja positsioon Eesti ühiskonnas. Põlvkondlik identiteet. Subkultuurilised identiteedid. Sooline identiteet.

Loodus ja keskkond identiteedi kujundajana. Paigaidentiteet minevikus ja tänapäeval, eestlase muutunud elukeskkond. Eestlane võõrsil, reisikiri.

Loetud tekstide analüüsimine, lugemiskogemus ja selle jagamine, põhimõisted.

	analüüsib ja tõlgendab erinevate identiteedivormide kujutamist eri ajajärkude kirjandusteostes, kirjutab loetud teostele tuginedes arutluse;
	

	kirjeldab ja võrdleb kirjandusteostele tuginedes eestlase kultuurimälu ja väärtusmaailma muutumist eri ajajärkudel;
	

	analüüsib ja tõlgendab loetud proosa- ja draamateoste sisu ja vormivõtete ühtsust: nimetab teema, sõnastab probleemi ja peamõtte, iseloomustab tegevusaega ja -kohta, jutustaja vaatepunkti, tegelassuhteid ja -kõnet, sündmustikku ja kompositsiooni;
	

	analüüsib ja mõtestab luuletuste sisu ja vormivõtete ühtsust: nimetab teema ja põhimotiivid, iseloomustab lüürilist aegruumi ja vaatepunkti, seostab kujundiloomet, meetrikat ja stroofikat sisuga, kirjeldab luuletuste meeleolu ning avab nende tähendusi;
	

	kasutab tekstianalüüsis õigesti kirjanduse põhimõisteid ja laiendab kirjandustekstidele tuginedes oma sõnavara.
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.



	Kirjandus 5 - „Kirjandus ja ühiskond“

	Viies kursus aitab  kirjanduse kaudu paremini mõista ümbritsevat maailma, inimese ja ühiskonna suhteid, aga ka kirjanduse laiemat ühiskondlikku tähendust ja olulisust maailmas toimuvate muutuste märkamisel, teadvustamisel, mõtestamisel ja kujundamisel.

	Õpitulemused
Õpilane:
	Õppesisu

	loeb läbi vähemalt kolm tervikteost, ilukirjandusteoste katkendeid ja kursuse sisuga seotud teabetekste;
	Kirjanduse positsioon ja funktsioon ühiskonnas. Kirjanduslikud institutsioonid. Kirjandusteadus ja -kriitika. Kirjanduse avaldumine avalikus ruumis ja meedias. Kirjaniku staatus ja selle muutumine.

Kirjandus mõttevoolude mõjuväljas. Eksistenstialism, feminism, postkolonialism, ökokriitika, postmodernism kirjanduses.

Poliitilise tegelikkuse mõju kirjandusele. Kirjandus ja ideoloogia. Kirjandus totalitaarsetes ja demokraatlikes ühiskondades. Kirjandusteoste varjatud sõnumid, alltekst.

Kirjandus ühiskondlike protsesside peegeldajana. Võimu ja vaimu probleemistik kirjanduses. Inimese valikud ja positsioon poliitiliste muutuste keerises. 

Kirjandus võrgustunud ja üleilmastunud kultuuris. Tänapäeva ühiskonna probleemid kirjanduses. Kirjandus tehnoloogiliste arengute keerises. Inimese ja tehnoloogia suhted.

Kirjandus ja tulevikuühiskonnad. Utoopia ja düstoopia. Postapokalüptiline kirjandus, katastroofiromaan. Alternatiivajalugu. Teadusulme.

Loetud tekstide analüüsimine, lugemiskogemus ja selle jagamine, põhimõisted.

	arutleb kirjanduse ja ühiskonna omavaheliste suhete üle, nimetab kirjandusteose loomet ja vastuvõttu mõjutavaid tegureid ja toob nende kohta näiteid;
	

	iseloomustab põhjalikumalt vähemalt kahe autori loomingut, määrab nende teoste koha ajastus, voolus või rahvuskirjanduses;
	

	toob loetud teosele või tekstikatkendile tuginedes näiteid ajastu ja inimese kujutamisest, arutleb teoses käsitletud ühiskondlike probleemide ja väärtuste üle;
	

	analüüsib kirjandusteost mõne 20. või 21. sajandi mõtte- või kirjandusvoolu kontekstis, leiab tekstist iseloomulikke tunnuseid ja näiteid;
	

	eristab tekstinäidete põhjal eri žanre ja kujutamisviise, võrdleb vähemalt kahe teose sisu, väljenduslaadi ja ülesehitust;
	

	kasutab tekstianalüüsis õigesti kirjanduse põhimõisteid ja laiendab kirjandustekstidele tuginedes oma sõnavara;
	

	rakendab õpioskuseid ja -strateegiaid, oskab töötada iseseisvalt, paaris ja rühmas; 
	Iseseisvad, paaris- ja rühmatööd.

	seab endale õpetaja abiga õpieesmärke ning hindab oma saavutusi koostöös kaaslaste ja õpetajaga.
	Õpitud strateegiate kordamine ja eksplitsiitne tähelepanu juhtimine.

